hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu hu hu hu hu en hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu en hu hu en hu en hu hu hu hu hu hu hu hu hu hu nl hu hu hu de hu hu hu hu de hu hu hu hu de hu hu en fr hu hu hu hu en hu hu hu en
VIETNÁM-LAOSZ-KAMBODZSA KÖRUTAZÁSDélkelet-Ázsia szíve2023.02.07-2023.02.22. - Angkor Tours
Indokína felfedezése tartalmasan és nyugodtan
2023. február 7. – február 22.
Csoport létszáma:  8 – 16 fő
Az egykori francia Indokínát: Vietnám, Laosz és Kambodzsa legszebb arcait bemutató utunk talán a legváltozatosabb kombinációnk. Három ország nyolc világöröksége szinte minden nap új csodát, meglepetést rejteget.
Utunk a francia gyarmatosítás hangulatát őrző, nyüzsgő metropoliszban kezdődik. Közép-Vietnámban Hoi An 200 éves kikötővárosában barangolunk és felfedezzük az emlékeiben is lenyűgöző középkori hindu kultúrát, a csamok világát.  A Felhőóceán-hágón átkelve Huéban a császári emlékek várnak ránk. Északabbra  a a Halong-öböl mészkőkúpjainak lélegzetelállító látványában gyönyörködünk és patinás pagodákat látogatunk a főváros környékén.
Laosz csendes világát, élő buddhista kultúráját és szemet gyönyörködtető természeti szépségét az elbűvölő kisváros, Luang Prabang környezetében tapasztaljuk meg.  Utunk Kambodzsában zárul, ahol a világ talán legnagyobb csodáját, Angkor templomvárosait barangoljuk be nyugodt tempóban. megismerve a kambodzsai  hétköznapi élet titkait is. Gondosan tervezett helyszínbejárások, válogatott szállások és hangulatos vacsorák várják.
Irodánk büszke arra, hogy idegenvezetőink a térséget jól ismerő szakemberek, akik csoportvezetésben szerzett évtizedes tapasztalataikkal teszik kényelmessé és tartalmassá útjainkat. Utunk magyar hangja ezúttal Kádas Csaba történész kollégánk lesz.
Február 7. Budapest – Dubai – Saigon
Elutazás Budapestről Dubai-ba (21:45-06:10). Átszállás után utazás Saigon felé (09:40 – 19:35).
Megérkezés Vietnámba, a Mekong-delta legnagyobb településére, Ho Chi Minh városba 19:35-kor. Érkezés után transzfer a szállodába, bejelentkezés, majd vacsorázni indulunk a város egyik leghíresebb éttermébe, a Hoa Tucba. Szállás Saigonban:  Liberty Riverside 4*
Február 9. Saigon – Danang – Hoi An
Reggeli után városnéző séta Saigon központjában, elvegyülés a városi forgatagban: Operaház, Városháza, az Eiffel tervezte Posta épülete, Notre Dame Katedrális megtekintése, majd látogatás a Történeti Múzeumban. Később transzfer a repülőtérre és repülés Danangba. Megérkezés után indulás Hoi An felé, de útközben megállunk a Márvány-hegyeknél. Másfél órás kirándulásunk jutalma: ezeréves, misztikus csam barlangbelsők, a kis teraszokról szép kilátás a Dél-kínai-tengerre, változatos pagodák között sétálhatunk. Transzfer Hoi Anba. Vacsora a Little Faifóban. Szállás Hoi Anban: Hoi An Riverside 4*
Február 10. Hoi An – My Son
Korai reggeli után utazás a hegyek felé (1 óra), a középkori csam állam szakrális központjába. Csampa ezer éven át uralta a mai Vietnam középső és déli területeit, s bár az adminisztratív központ többször költözött, a Macskafog-hegyek gyűrűjében rejtőző templomkörzet folyamatosan működött. Sajnos az amerikai-háború során a páratlan hindu kulturális örökség, a téglatornyok és homokkő díszítések zöme helyrehozhatatlan károkat szenvedett el. A terület romjaiban is különleges atmoszférát kínál. Látogatásunk alatt egy csam folklórműsort is láthatunk majd. My Son 360 fokban. Délután már Hoi An 200 éves Világörökségi védettség alatt álló kereskedővárosában barangolunk. Régi kereskedőlakok, múzeumok, közösségi terek és piacok várnak. Sétánk keleten, a legautentikusabb kínai közösségi házban kezdjük, majd templomokat érintve elérjük a központi piacot, ahol zöldségek, gyümölcsök és a folyóparton a halászat eredménye látható.  Tan Ky kereskedőházában beszélünk a tulajdonosokkal, majd a Japán-fedett hídon is átsétálunk. Visszatértünkben a porcelánkereskedelmet bemutató műemlék épületébe is betérünk. Vacsora a Dao Tien River Restaurantban. Szállás Hoi Anban.
Február 11. Hoi An – Danang – Hai Van – Hué
Reggeli után utazás Huéba, a hajdani császárvárosba.  Út közben Danangban megállunk, hogy utoljára adózzunk a mára eltűnt csam kulturális és civilizációs teljesítménynek. A páratlan műtárgyakat őrző Csam Múzeum a világ legnagyobb csam gyűjteményét rejti. Danang öblét elhagyva, felkapaszkodunk a Felhőóceán-hágóra. Szép időben lábunk előtt hever Észak- és Dél-Vietnam. A hágó neve utal arra, hogy nemcsak fizikai-földrajzi határra érkeztünk, hanem éghajlati választóvonal is megállónk. Lábnyújtós séta a látványért a császári és az amerikai háborús bunkerek között. Huéba érve Vietnam császárainak emlékei között kalandozunk. Első megállónk Khai Dinh császár síremléke. A szokatlan tervezésű, lépcsős teraszokról szép látvány tárul elénk, az extravagáns mauzóleumbelső pedig a „kis császár” ízlését tükrözi. Később továbbutazunk a legpazarabb császári sírkertbe. A Minh Mang sírkertjében tett séta közben megismerjük a koncepciót, a pavilonok szerepét és élvezzük a nyugodt kertet. Becsekkolás és hagyományos huéi vacsora a Royal Park étteremben. Szállás Huéban: Hue Riverside Boutique 4*
Február 12. Hué – Hanoi
Reggeli után  látogatás a gyögnyörű és aktív buddhista kolostorban: Thien Mu-pagoda. Később riksázás a császárváros körüli régi kertvárosban, majd a Nguyen-dinasztia Tiltott városának felfedezése vár ránk. Szerencsére, a háborús pusztítás ellenére, mára egyre több épületet sikerül rekonstruálni. A Tiltott város 360 fokban. Később transzfer a repülőtérre és repülés Vietnam fővárosába. Transzfer a szállodába, idő függvényében a híres  hagyományos vízibáb előadás megtekintése, majd vacsora Hanoi nyüzsgő óvárosában a Viet Deli étteremben. Vacsora és szállás Hanoiban: Lan Vien Hotel 4*
Reggeli után egész napos városnézés az egyedülálló hangulatú délkelet-ázsiai metropoliszban: A régi városrészből az adminisztratív és követségi negyedbe gurulunk. Itt elsétálunk az új országgyűlési épület és a Ho Chi Minh Mauzóleum előtt, majd  az emblematikus Egypilléres Pagodát tekintjük meg. Ezután a Néprajzi Múzeumban barangolunk, hogy képet alkothassunk a több mint 50 féle Vietnamban élő nemzetiség, törzs kultúrájáról. A 20 éves múzeum kertje skanzenszerűen mutatja be néhány törzs lakóépületeit. Később felfedezzük az egykori hivatalnok-oktatási központot, az Irodalom Templomát. Délután ellátogatunk a felkelő nap hídjához, mely a Hoan Kiem tóra épült Ngoc Son templomba vezet minket. A nap végén utazás a Halong-öbölbe (kb. 2,5 órás buszút). Vacsora, majd szállás Halongban: Royal Lotus Hotel 4*
Február 14. Halong-öböl – Hanoi – Luang Prabang
Reggeli után ötórás hajókirándulás a lenyűgöző szépségű Halong-öbölben, a páratlan mészkőkúpok között. Kikötünk egy szigeten is, a hegy mélyében cseppkőbarlangban barangolunk. A Halong-öböl 360 fokban. Ebéd a napi fogásból, kellemes tengeri finomságok a hajón, majd (14.00) délután utazás a Hanoi repülőtérre. Este repülés (18.50) Luang Prabangba. Érkezés (19.50) után vízumügyintézés (31 usd +1 fénykép). Szállás Luang Prabang egyik legszebb szállodájában: Santi Resort and Spa 4*
Február 15. Luang Prabang - Pak Ou
Reggeli után felkeressük Luang Prabang világörökségi városkájának jelentősebb templomait (Aham, Takmo, Visoun). Luang Prabang „kolostorvárosa” a Mekong partjára, gyönyörű hegyek között épült, ahol a laoszi királyság és buddhista szellemi központ hétszáz éve született. Mai kolostori, laoszi és gyarmati műemléképületei különleges hangulatot teremtettek, amely a hegyi törzsi kultúra jelenlétével színesedik esténként. Még délelőtt motorcsónak-kirándulásra indulunk a Mekong-folyó vízéről elérhető Pak Ou buddhista zarándokbarlangokhoz (1,5 óra). Útban megálló egy helyi falunál a Lao Lao pálinka megízlelésért. Visszatérés hajóval Luang Prabangba (1 óra), majd a városka szívét uraló Phu Si-hegyre kapaszkodunk fel, kisebb szentélyek, bivakok, sztúpák és buddhaszobrok teraszain szuszogunk. Már naplementében ereszkedünk le a városba, így a Wat Mai aranyozott domborműrészleteit a legszebb délutáni fényekben élvezhetjük. A napot már buddhista szerzetesek kántálásával búcsúztatjuk.  Vacsora a kedves lao táncocskákat is mutató Son Phao étteremben. Szállás Luang Prabangban.
Február 16. Luang Prabang - Kuang Si
Reggeli után paradicsomi városkánkból kimozdulva, a Nam Khan-folyót követve északnyugatra utazunk egy elefánttáborhoz. Egy órás dülöngélés az ormányosokon. Később utazás (1,5 óra) a gyönyörű Kuang Si vízesésekhez, út közben megálló „Angkor nyugati felfedezője”, Henri Mouhot sírjánál. Ebéd a Kuang Si park területén. Kirándulás a természetes medencék mentén, fel a nagy zuhatagig (0,5 óra). Elszántaknak fürdési lehetőség (1 óra). Visszatértünkben, egy pici „vadasparkban” örvös medve-családot is láthatunk. Visszatérés Luang Prabangba. Vacsora  a Tamnak Lao étteremben.  Este javasolt fakultatív séta a helyi piacon. Szállás Luang Prabangban.
Február 17. Luang Prabang - Siem Reap
Reggeli előtt (06.00) napfelkeltés séta a kolostorok városában: több száz buddhista szerzetes reggeli adománygyűjtését nézzük meg, ki-ki kedve szerint növelheti érdemeit és bővítheti a szerzetesek napi menüjét. Később a város legszentebb templomával ismerkedünk meg: Wat Xien Tong. Visszatérés a szállásra. Reggeli, majd kicsekkolás után látogatás a Nemzeti Múzeumban (volt királyi rezidencia), ahol Laosz legszentebb tárgyát, a Prabang Buddhát is láthatjuk. Délben transzfer a repülőtérre, repülés Siem Reapbe (14.20-16.20). Vízumügyintézés (30 usd +1 db fénykép). Transzfer, majd bejelentkezés a szállodába. Vacsora a központban, majd szállás Siem Reap-ben: Tara Angkor 4*
Február 18. Siem Reap/ Angkor – Banteay Srei – Kbal Spean - Beng Mealea - Kompong Kleang
Reggeli után első állomásunk a legszebb khmer templom, a kedves Banteay Srei színes kőcsipkékkel díszített szentélye. Később elkirándulunk Kbal Spean faragott folyómedréhez (kb. kétórás erdei kirándulás). A Kulen Nemzeti Park trópusi örökzöld erdeje kellemes kikapcsolódás a templomok világából. Erőfeszítéseink jutalma lehet még az ilyenkor gazdag vízesésben való felfrissülés. Később utazás egy hatalmas, ritkán látogatott egyedi templomhoz (Beng Mealea), ahol átélhetjük mindazt, amit az első felfedezők érezhettek, amikor Angkor műemlékeire találtak. Pallóutakon kalandozhatunk a templomgalériák tetejére vagy bújhatunk be az elhagyott templombelsőkbe. Délre tovább utazva elérjük Kompong Kleangnál a Hatalmas-Tóba vezető csatornát. Hajóra szállva ismerkedünk Kambodzsa csodájával, az esős évszak végére százszorosára duzzadó (Tonle-Sap) tó világával. Naplementekor hazaindulunk. Vacsora a Virothban. Szállás Siem Reapben.
Február 19. Siem Reap - Angkor
Reggeli előtt kirándulás az angkori területre: megálló a hajdani királyi medencénél, Srah Srangnál, majd a vadromantika legismertebb templomát, a Ta Prohmot fedezzük fel, ahol a falakat, kapukat és tornyokat ma is a kapokfák combvastagságú gyökerei és liánjai tartják fogságban. Ta Prohm 360 fokban. Visszatérés a hotelbe. Kis pihenő a szállodában, majd délután a hindu korszak legnagyobb templomkolosszusát, Angkor Wat galériáit, folyosóit és tornyait járjuk be. Rácsodálkozunk, tanulunk és szemlélődünk. Naplementéig maradunk, hogy a világ legnagyobb temploma felvegye narancsos színét. Angkor Wat 360 fokban.  Visszatérés Siem Reapbe, vacsora és szállás Siem Reap-ben.
Február 20. Siem Reap – Phuok – Angkor
Reggeli után az Artisans d’Angkor alapítvány kézműves- oktatási alapítványát, selyemfarmját keressük fel. A központ a hagyományos selyemszövés apró részleteit is megmutatja: a hernyótenyésztéstől a természetes színezőanyagok és selyemszövés egyedi technikáiig. Különösen figyelemre méltó a kiváló minőségű, egyedi khmer szövési technika. Az 1992 óta működő alapítvány nemcsak a ösztöndíjas oktatással segíti a vidéki megélhetéshez tanulóit, hanem Kambodzsa-szerte a legjobb minőségű és legszebb termékeket is itt találjuk.  Igény esetén, a belvárosi bemutatóközpontjukba is ellátogatunk, ahol a kő- és fafaragók, kosárfonók technikáit is megismerhetjük. Visszatérés a hotelbe. Pihenés. Délután Angkor utolsó fővárosba utazunk: a XII. században épült Angkor Thom: mindenekelőtt a Bayon Buddha-arcai és reliefjei, a Baphuon templomhegye, Phimeanakas piramisa, az Elefántos és a Leprás király terasza vár ránk. Bayon 360 fokban. Angkori kalandjainkat, naplementekor egy mai kolostorban tett látogatással zárjuk. Az ősi város területén található Tap Pranam romjainál egy buddhista kolostori szertartás megismerésével búcsúzunk Kambodzsától. Vacsora a The Square 24 étteremben. Szállás Siem Reap központjában
Február 21. Siem Reap/Angkor* – Saigon
Reggeli után a nap szabad. Mindenki utolsó vásárfiát, masszázsprogramjait szervezheti. A hosszú hazaút előtt pihenés a délutáni transzferig. *opcionális tengerparti kiegészítés
Délelőtt, igény szerint, opcionális látogatás az Angkor Nemzeti Múzeumban, ahol a pazar szoborgyűjteményt tematikus bemutatótermekbe rejtették (15 USD). Délután transzfer a repülőtérre. Repülés Saigonba, ahol átszállás. Késő esti indulás Dubai felé, éjszaka a repülőgép fedélzetén.
Február 22. Doha – Budapest
Reggel érkezés Dubai-ba, ahol átszállás. Továbbutazás Budapestre, megérkezés a kora délutáni órákban.
Részvételi díj (min. 12 fő):     …      Ft/fő
Felár 8-10 fő esetén:               …        Ft/fő
+ Repülőjegyek (illetékkel):   .000 Ft/fő*
Budapest–Dubai–Saigon–Danang, Hué–Hanoi–Luang Prabang–Siem Reap–Bangkok–Dubai–Budapest *A légitársaságok az árváltoztatás jogát a jegykiállításig fenntartják!
A részvételi díj tartalmazza: programokat, belépőket, magyar és helyi idegenvezetéssel, szállást a fent említett szállásokon, kétágyas elhelyezéssel (EÁF: … Ft/fő), félpanziós ellátást válogatott éttermekben, transzfereket
A részvételi díj nem tartalmazza: vízumdíjakat (8.000 Ft + a helyszínen fizetendő 61 USD), 3 igazolványépet, borravalókat (70 USD), kombinált utazásképtelenségi és BBP biztosítást, személyes kiadásokat (telefon, hordárok stb.)
Szeretnék feliratkozni a hírlevélre
Elfogadom az Adatkezlési Szabályzatban foglalt feltételeket.
Az Atlasz-hegységen innen és túl
Romantikus kalandok a reconquista mesevilágába
Már csak 2 hely!
ECUADOR KÖRÚT / Galápagos, Amazonas, Andok
három világ az Egyenlítő mentén
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours